Ensimmäinen bussilinja Rantatunneliin!

Marjo Rämö

Tampereen joukkoliikenteessä suunnitellaan ensimmäistä bussilinjaa, joka kulkee Rantatunnelin kautta. Linjan on tarkoitus aloittaa liikennöinti talvikaudella 2019–2020. Linjan numero olisi 36, ja se liikennöisi tunnelin kautta Lentävänniemen ja Lielahden alueelta Taysille arkisin ruuhka-aikoina 20 tai 30 minuutin välein.

Linjan kohtalosta päätetään ensi viikon keskiviikkona joukkoliikennelautakunnassa.

Linja on suunniteltu asiakaspalautteen perusteella. Linjan on tarkoitus olla nopea yhteys Lentävänniemen ja Lielahden alueelta Taysille. Linjalla nopeutetaan merkittävästi lännestä Taysin alueelle suuntautuvaa työssäkäynti- ja asiointiliikennettä. Linjalle 36 voidaan järjestää hyvät vaihtoyhteydet Lielahden kautta kulkeville linjoille 14, 21, 28, 71 ja 80.

Tampereen Rantatunnelin kautta ei ole tähän mennessä kulkenut Tampereen joukkoliikenteen linjoja.